open-index/open-wikipedia-markdown huggingface dataset:
NBA 1965-66

H **αγωνιστική περίοδος 1965-66** ήταν η 20η στην ιστορία του NBA. Στο πρωτάθλημα έλαβαν μέρος 9 ομάδες και έδωσαν 80 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Λος Άντζελες Λέικερς με 4-3 νίκες στους τελικούς και κατέκτησαν τον τίτλο. Αυτός ήταν ο όγδοος συνεχόμενος και ο ένατος συνολικά τίτλος στην ιστορία των Σέλτικς.

## Αξιοσημείωτα γεγονότα
* Ο Φρεντ Χέτζελ του πανεπιστημίου του Ντάβιντσον επιλέχθηκε στο νούμερο 1 του Ντραφτ από τους Σαν Φρανσίσκο Ουόριορς. Στο ίδιο ντραφτ, οι Ουόριορς επέλεξαν και τον Ρικ Μπάρι στο νούμερο 2, ενώ οι Φιλαδέλφεια 76ερς τον Μπίλι Κάνινγχαμ στο νούμερο 5.
* Το All-Star Game της σεζόν έλαβε χώρα την Τρίτη 11 Ιανουαρίου 1966 στο Σινσινάτι Γκάρντενς του Σινσινάτι, όπου η Ανατολή επικράτησε της Δύσης με 137-94. Ο Άντριαν Σμιθ των Σινσινάτι Ρόγιαλς έλαβε το βραβείο του πολυτιμότερου παίκτη.

## Κανονική περίοδος
### Βαθμολογίες

;Δυτική Περιφέρεια

;Ανατολική Περιφέρεια

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις
* **[[Βραβείο πολυτιμότερου παίκτη στο NBA|Πολυτιμότερος παίκτης (MVP)]]:** Ουίλτ Τσάμπερλεϊν (Φιλαδέλφεια 76ερς)
* **[[Βραβείο rookie της χρονιάς στο NBA|Rookie της χρονιάς]]: **Ρικ Μπάρι (Σαν Φρανσίσκο Ουόριορς)
* **[[Βραβείο προπονητή της χρονιάς στο NBA|Προπονητής της χρονιάς]]:** Ντολφ Σέις (Φιλαδέλφεια 76ερς)

* **Καλύτερη πεντάδα**
** Ρικ Μπάρι (Σαν Φρανσίσκο Ουόριορς)
** Τζέρι Λούκας (Σινσινάτι Ρόγιαλς)
** Ουίλτ Τσάμπερλεϊν (Φιλαδέλφεια 76ερς)
** Όσκαρ Ρόμπερτσον (Σινσινάτι Ρόγιαλς)
** Τζέρι Ουέστ (Λος Άντζελες Λέικερς)

* **2η καλύτερη πεντάδα**
** Χαλ Γκριρ (Φιλαδέλφεια 76ερς)
** Σαμ Τζόουνς (Μπόστον Σέλτικς)
** Μπιλ Ράσελ (Μπόστον Σέλτικς)
** Γκας Τζόνσον (Μπάλτιμορ Μπούλετς)
** Τζον Χάβλιτσεκ (Μπόστον Σέλτικς)

* **Καλύτερη rookie πεντάδα**
** Τομ Φαν Άρσντεϊλ (Ντιτρόιτ Πίστονς)
** Ρικ Μπέρι (Σαν Φρανσίσκο Ουόριορς)
** Ντικ Φαν Άρσντεϊλ (Νιου Γιορκ Νικς)
** Μπίλι Κάνινγχαμ (Φιλαδέλφεια 76ερς)
** Φρεντ Χέτζελ (Σαν Φρανσίσκο Ουόριορς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1965-66 στο NBA.com
*Περίληψη αγωνιστικής περιόδου 1965-66 στο Basketball-Reference.com
BYD S8

Το **BYD S8** ήταν ένα σπορ καμπριολέ αυτοκίνητο που παρήχθη από την κινεζική αυτοκινητοβιομηχανία BYD Auto, τα έτη 2009 και 2010. Αρχικά, είχε παρουσιαστεί ως ένα πρωτότυπο αυτοκίνητο (concept car) στο Σαλόνι Αυτοκινήτου της Σαγκάης το 2006, υπό την ονομασία BYD F8.

## Αισθητική
thumb|left|Το πίσω μέρος του BYD S8 της αρχικής λεζάντας.

Το μοντέλο είναι 2-πορτο hardtop convertible, καθώς φέρει αναδιπλούμενη οροφή από χάλυβα. Η αισθητική του στο πίσω μέρος θυμίζει έντονα αυτήν του, παρόμοιας φιλοσοφίας κάμπριο αμαξώματος, Renault Mégane CC, ενώ στο μπροστινό μέρος μοιάζει έντονα με την Mercedes-Benz CLK-Class W209, χωρίς να έχει ληφθεί σχετική άδεια για κανένα από αυτά τα σχεδιαστικά στοιχεία.

## Μηχανικά
Το BYD S8 έχει την κίνηση στους μπροστινούς τροχούς, ενώ ο μοναδικός κινητήρας του είναι 2.0 λίτρων, 4-κύλινδρος σε σειρά (I4) βενζίνης.

## Πωλήσεις
Μέσα στο 2009 το μοντέλο πούλησε 96 αντίτυπα και μόλις 7 αντίτυπα το έτος 2010. Ως αποτέλεσμα, η παραγωγή του διακόπηκε μέσα στο ίδιο έτος, έχοντας πουλήσει συνολικά μόλις 103 αυτοκίνητα, σχεδόν όλα στην εγχώρια αγορά, καθώς διατέθηκε κυρίως στην Κίνα.

## Αναφορές



S8
Κατηγορία:Σπορ αυτοκίνητα
Κατηγορία:Κινέζικα αυτοκίνητα
Κεμπετάι

Η **Κεμπετάι** (ケンペイタイ) ήταν η στρατονομία της Αυτοκρατορικής Ιαπωνίας από το 1881 έως το 1945. Εξυπηρετούσε παράλληλα και τον ρόλο της μυστικής αστυνομίας, όπως η ανάλογη Γκεστάπο της Ναζιστικής Γερμανίας. Μεταξύ των καθηκόντων της, ήταν η αστυνόμευση και η διατήρηση της τάξης στις κατεχόμενες περιοχές, μέσω βίαιων μεθόδων, βασανισμών και εκτελέσεων.  Ήταν αρμόδια για την κατασκοπεία και αντίστοιχα την αντικατασκοπεία. Στις περιοχές υπό την κατοχή του Αυτοκράτορα, η Κεμπετάι είχε το δικαίωμα να συλλάβει, να ανακρίνει και να εκτελέσει πολίτες που θεωρούνταν ύποπτοι ή ήταν εγκληματίες, συνήθως χωρίς ή με ελάχιστα στοιχεία. Επίσης, είχε αρμοδιότητα για την τιμωρία στρατιωτικών που θεωρούταν πως συνωμοτούν κατά του θρόνου. Εντός της Ιαπωνικής επικράτειας, η Κεμπετάι δρούσε υπό την επίβλεψη του Υπουργού Εσωτερικών, ενώ στις κατεχόμενες υπό του Υπουργού Πολέμου. Ήταν υπεύθυνη για τον έλεγχο ταξιδιωτικών εγγράφων, την διατήρηση της υποχρεωτικής εργασίας, την κατάσχεση των προμηθειών και της τροφής, τη διαχείριση προγραμμάτων προπαγάνδας και την εγκαθίδρυση ενός δικτύου κατασκόπων. Τα στρατόπεδα συγκέντρωσης ήταν επίσης υπό τη διοίκησή της.

Τα πρώτα γραφεία της Κεμπετάι εδραιώθηκαν στο αστυνομικό τμήμα Tanjong Pagar. Στις ιστορικές σελίδες, έμεινε γνωστή για τις βάναυσες τεχνικές ανάκρισης και τις συλλήψεις και καταδίκες πολιτών χωρίς ή με ελάχιστα στοιχεία. Οι ομολογίες κατά βάση λαμβάνονταν ύστερα από σκληρούς βασανισμούς, δίχως κατάλληλες δίκες. Πολλαπλά εγκλήματα πολέμου διαπράχθηκαν από τη μεριά της Κεμπετάι, όπως η επιχείριση Sook Ching που έλαβε χώρα στην Σιγκαπούρη από 21 Φεβρουαρίου έως 4 Μαρτίου. Κινέζοι, κατά βάση άνδρες από 18 έως 50 ετών συγκεντρώθηκαν σε πλήθη, και όσοι κρίθηκαν με κάποιον τρόπο ένοχοι για προδοσία κατά της Ιαπωνίας, εκτελέστηκαν σε μία προσπάθεια κατευνασμού της τοπικής αντίστασης και των Κινεζικών κινημάτων. Μετά τον πόλεμο και την συνθηκολόγηση της Ιαπωνίας 7 άτομα δικάστηκαν στις 8 Μαρτίου του 1948 από το Ανώτατο Δικαστήριο στο Victoria Memorial Hall, για την επιχείριση Sook Ching. Ο αρμόδιος αξιωματικός, Oishi καταδικάστηκε σε θάνατο δια απαγχονισμού ενώ οι άλλοι έξι σε ισόβια φυλάκιση. Πολλές ακόμη δίκες έλαβαν χώρα εις βάρος των αξιωματικών της Κεμπετάι για ανάμειξή τους σε πολλαπλά εγκλήματα πολέμου και εγκλήματα κατά της ανθρωπότητας. Παράδειγμα, αποτελεί η δίκη του Lieutenant-Colonel Sumida Haruzo και άλλων αξιωματικών. 

Η Κεμπετάι,αφοπλίστηκε και διαλύθηκε μετά την οριστική νίκη των Συμμάχων στο δεύτερο παγκόσμιο πόλεμο, με την συνθηκολόγηση και παράδοση της Ιαπωνίας, στις 2 Αυγούστου του 1945.

## Παραπομπές


Κατηγορία:Μυστική Αστυνομία
Κατηγορία:Στρατός της Ιαπωνίας
Θεοδόσιος της Νεαπόλεως

Ο **Θεοδόσιος** ήταν Βυζαντινός αξιωματούχος, δουξ της Νεάπολης την περίοδο 696-706.

Ο Θεοδόσιος είναι γνωστός από το Χρονικό των Δούκων του Μπενεβέντο, του Σαλέρνο, της Κάπυοας και της Νάπολης. Σύμφωνα με αυτό, έλαβε εξουσία επί του Δουκάτου της Νεάπολης το 696 μετά το θάνατο του προκατόχου του Μπονέλου. Επειδή εκείνη την εποχή η Νάπολη ήταν μέρος της Βυζαντινής αυτοκρατορίας ο Θεοδόσιος εκλέχτηκε από την αριστοκρατία της πόλης και έπειτα έπρεπε να εγκρίνει την εκλογή του ο αυτοκράτορας, αλλά είναι άγνωστο εάν έγινε αυτό επειδή επικρατούσε αναταραχή στον θρόνο της αυτοκρατορίας ανάμεσα στους Τιβέριο, Ιουστινιανό και Λεόντιο.

Σύμφωνα με τον Παύλο τον διάκονο, περίπου το 702 κατά την θητεία του Θεοδόσιου ο στρατός του Δούκα του Μπενεβέντο Γκιζούλφου, εισέβαλε στο Δουκάτο της Νεαπόλεως. Οι Λομβαρδείς κατέλαβαν τις πόλεις Σόρα, Αρπίνο, Αρτς και Ακίνο, που ανήκαν στον Θεοδόσιο, αναγκάζοντας πολλούς ντόπιους να αναζητήσουν σωτηρία έξω από τα τείχη της Νάπολης, και στη συνέχεια επιτέθηκαν στα εδάφη του Πάπα Ιωάννη ΣΤ΄. Πιθανώς, οι επιτυχίες του Γκιζούλφου εξηγούνται από το γεγονός ότι ούτε η Νάπολη ούτε η Ρώμη είχαν τότε τακτικά βυζαντινά στρατεύματα, και τις δύο πόλεις φρουρούσαν πολιτοφυλακές (lat Milizia) μεταξύ των κατοίκων της περιοχής.

Το Χρονικό των Δούκων του Μπενεβέντο, του Σαλέρνο, της Κάπουα και της Νάπολης αναφέρει ότι ο Θεοδόσιος κυβέρνησε το Δουκάτο της Νεαπόλεως για δέκα χρόνια και πέθανε το 706. Ο διάδοχός του ήταν ο Καισάριος Β΄.

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, τόμος 1, page 325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 7ου αιώνα
Κατηγορία:Βυζαντινοί του 8ου αιώνα
Κατηγορία:Δούκες της Νεαπόλεως
Αρχαιομυθολογία

Ως **αρχαιομυθολογία** ορίζεται η μελέτη της αρχαιολογίας μέσω του γνωστικού αντικειμένου της μυθολογίας. μέθοδος η οποία αναπτύχθηκε από την ερευνήτρια Μαρίγια Γκιμπούτας και εφαρμόστηκε, κυρίως, στις χώρες της Ανατολικής Ευρώπης. Εντός σχετικού σχολίου του στο *The Oxford Handbook of the Archeology of Ritual and Religion*, ο Τόννο Γιόνουκς αναφέρει: «Παρά το γεγονός πως η σημασία της αρχαιολογίας υπερτονίζεται, ενώ, παράλληλα, οι πηγές της χρησιμοποιούνται σε κατά πολύ μεγαλύτερο βαθμό συγκριτικά με άλλα γνωστικά αντικείμενα εντός των βαλτικών χωρών, οι μελέτες της αρχαιομυθολογίας εξακολουθούν να βασίζονται στην παράδοση, ενώ η αρχαιολογία δεν χρησιμοποιείται παρά ελάχιστα στο πλαίσιο της τελευταίας. Το μεγαλύτερο μέρος των αρχαιολογικών ευρημάτων το οποίο δεν συνάδει με την παράδοση αγνοήθηκε, ενώ αρκετές πτυχές των παλαιών θρησκειών δεν έχουν μελετηθεί περαιτέρω καθώς δεν αντιστοιχούσαν στην παράδοση».

## Παραπομπές


## Εξωτερικοί Σύνδεσμοι
*  Ιστότοπος του Ινστιτούτου Αρχαιομυθολογίας

Κατηγορία:Αρχαιολογικοί υποκλάδοι
Κατηγορία:Μυθολογία
Κατηγορία:Βαλτική μυθολογία
Ιουδικαέλ Βερεγγάριος

Ο **Ιουδικαέλ Βερεγγάριος**, γαλλ.: Judicaël, υποκοριστικό του Juhel (έζησε τον 10ο αι.) από τον Οίκο της Ρεν, ήταν κόμης της Ρεν. Δεν υπάρχουν πηγές σχετικά με την πατρότητα του, μερικές τον καταγράφουν σαν γιο και διάδοχο του Βερεγγάριου Β΄ της Νευστρίας, άλλες τον καταγράφουν σαν εγγονό του Βερεγγάριου Β΄ μέσω της κόρης του. Ένα άλλο Ανδεγαυικό γενεαλογικό δέντρο του 11ου αι. τον περιγράφει ως εγγονό του Αλαίν Α΄ της Βρετάνης. Πολέμησε εναντίον των Βίκινγκ στην *"μάχη του Τραν-λα-Φορέ"*, μαζί με τον Αλαίν Β΄ της Βρετάνης και τον Ούγο Β΄ του Μαιν.

Ο Ιουδικαέλ Βερεγγάριος καταγράφεται για πρώτη φορά σαν κόμης το 944. 

## Οικογένεια
Με μία ανώνυμη γυναίκα απέκτησε τον:
* Κόναν Α΄ της Βρετάνης.

Ο Ιουδικαέλ απεβίωσε την εποχή, που ο γιος του βρισκόταν στην Αυλή του Όντο Α΄ του Μπλουά (979).

## Γενεαλογία του Οίκου της Ρεν

## Παραπομπές


## Πηγές
*Kim Hjardar, Vegard Vike. Vikings at War. Casemate Publishers & Book Distributors, LLC, 2016. 

Κατηγορία:Κόμητες της Ρεν
Ιουδήθ της Βρετάνης

Η **Ιουδήθ της Βρετάνης** ή **Ιουδήθ του Ρεν** (982 - 1017) ήταν δούκισσα της Βρετάνης (περί το 1000 - 1017). Η Ιουδήθ ήταν κόρη του Κόναν Α΄ της Βρετάνης και της συζύγου του Ερμενγάρδη-Γκερμπέργκα του Ανζού, ήταν μητέρα του Ροβέρτου του Μεγαλοπρεπούς και γιαγιά του Γουλιέλμου του Κατακτητή.
Μια ισχυρή διπλή γαμήλια συμμαχία καταγράφεται ανάμεσα στην Βρετάνη και την Νορμανδία. Ο αδελφός της Γοδεφρείδος Α΄ της Βρετάνης παντρεύτηκε την Αουίς της Νορμανδίας κόρη του Ριχάρδου Α΄ της Νορμανδίας (996), ο αδελφός της Αουίς Ριχάρδος Β΄ της Νορμανδίας παντρεύτηκε την ίδια την Ιουδήθ (1000). Η δούκισσα Ιουδήθ πέθανε (28 Αυγούστου 1017) και τάφηκε στο Αβαείο του Μπερνάι που είχε ιδρύσει η ίδια (1013). Με τον σύζυγο της Ριχάρδο Β΄ απέκτησε :

* Ριχάρδος Γ΄ π.999- 1027, δούκας την Νορμανδίας.
* Αλίκη π.1002-1038, παντρεύτηκε τον Ρενώ Α΄ των Ιβρέα κόμη της Βουργουνδίας.
* Ροβέρτος Α΄ 1000-1035, δούκας την Νορμανδίας.
* Γουλιέλμος (περ. 1007/9 - 1025), μοναχός στο Αββαείο του Φεκάν.
* Ελεονώρα 1010-1071, παντρεύτηκε τον Βαλδουίνο Δ΄ κόμη της Φλάνδρας.
* Ματίλδη π. 1013/5-1033, μοναχή στο Αββαείο του Φεκάν, απεβ. 19 ετών άγαμη.

## Παραπομπές


## Πηγές
* David C. Douglas, William the Conqueror (University of California Press,1964)
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Verlag von J. A. Stargardt, Marburg, Germany, 1984)
* Edward Bell, 'The Abbey Church of Bernay', The Archaeological Review, Vol. IV (August, 1899–January, 1890)
* K.S.B. Keats-Rohan, 'Poppa of Bayeux And Her Family', The American Genealogist, Τόμος. 72 No.4 (Ιούλιος/Οκτώβριος 1997)

Κατηγορία:Δούκισσες της Νορμανδίας
Κατηγορία:Οίκος της Ρεν
Ανταρκτική (περιοχή)

thumb|right|250px|Η περιοχή της Ανταρκτικής με τον 60ό νότιο παράλληλο.
Η **Ανταρκτική** είναι μια πολική περιοχή γύρω από τον Νότιο Πόλο της Γης, απέναντι από την Αρκτική περιοχή γύρω από το Βόρειο Πόλο. Η Ανταρκτική περιλαμβάνει την ήπειρο της Ανταρκτικής, το οροπέδιο Kerguelen και άλλα νησιωτικά εδάφη που βρίσκονται στην Ανταρκτική πλάκα ή νότια του Ανταρκτικού κύκλου. Η περιοχή της Ανταρκτικής περιλαμβάνει την τράπεζα πάγου, τα νερά και όλα τα νησιωτικά εδάφη του Νότιου Ωκεανού που βρίσκονται νότια του Ανταρκτικού κύκλου, μια ζώνη περίπου 32 ως 48 χιλιομέτρων που ποικίλλει ευρέως σε γεωγραφικό πλάτος εποχιακά. Η περιοχή καλύπτει περίπου το 20% του νότιου ημισφαιρίου, εκ των οποίων το 5,5% (14 εκατομμύρια τ.χλμ.) είναι η επιφάνεια της ίδιας της ηπείρου της Ανταρκτικής. Όλα τα εδάφη και τράπεζες πάγου νότια του νότιου 60ού παράλληλου διοικούνται στο πλαίσιο του συστήματος της Συνθήκης της Ανταρκτικής. Βιογεωγραφικά, η Ανταρκτική σφαίρα είναι μία από τις οκτώ βιογεωγραφικές περιοχές της γης. 

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ανταρκτικής
Ιωάννης Α΄ της Νεαπόλεως

Ο **Ιωάννης** ήταν Βυζαντινός αξιωματούχος, δουξ της Νεάπολης από τον Σεπτέμβριο του 711 έως το 719.

Αντικατέστησε στο Δουκάτο τον Καισάριο, εκλέχτηκε όπως και οι προκάτοχοι του από την αριστοκρατία και ο βυζαντινός αυτοκράτορας ενέκρινε την εκλογή του. Τον αντικατέστησε το 719 ο Θεόδωρος Α΄.

Κατά την θητεία του και το 716,  ο Ρομουάλδος Β΄ του Μπενεβέντο εκμεταλευόμενος επιδημία πανώλης στο δουκάτο επιτέθηκε και κατέλαβε το κάστρο της Κούμα που ανήκε στο Δουκάτο της Νεάπολις. Αμέσως, ο Πάπας Γρηγόριος Β΄ τον διέταξε να το επιστρέψει και προσέφερε αποζημίωση εάν το επιθυμούσε. Ο Ρόμουαλντ αρνήθηκε και ο Ιωάννης οδήγησε εναντίον του στρατό, το 717, όπου και ανακατέλαβε το κάστρο. Όπως υποσχέθηκε, ο ίδιος ο Πάπας συνεισέφερε 70 κιλά χρυσού στην επιχείρηση.

## Παραπομπές


Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 8ου αιώνα
Κατηγορία:Δούκες της Νεαπόλεως
Ηφαιστίων Θηβαίος

Ο **Ηφαιστίων ο Θηβαίος** ήταν αστρολόγος της ελληνιστικής εποχής, που έγραψε μια εκτενή πραγματεία τριών βιβλίων με τίτλο Αποτελεσματικά Συντάγματα. Για τον βίο του τίποτε δεν μας είναι γνωστό, εκτός από το ότι έζησε στην Αίγυπτο στις αρχές του 5ου αι. μ.Χ. Η χρονολόγηση προκύπτει από το ότι ο ίδιος συμμπεριέλαβε το γενέθλιο ωροσκόπιό του στην πραγματεία του.

Τα Αποτελεσματικά χωρίζονται σε τρία βιβλία. Το πρώτο έχει τίτλο Καθολικόν και καλύπτει γενικά θέματα αστρολογίας. Το δεύτερο ονομάζεται Γενεθλιαλογικόν, και αφορά γενέθλια αστρολογία. Το τρίτο είναι Περί Καταρχών και πραγματεύεται καταρχική αστρολογία, που είναι δύο τύπων: εκλογή κατάλληλης στιγμής γιά μία πράξη και διερεύνηση ενός συμβάντος με βάση τον αστρικό χάρτη της ώρας που συνέβη (το δεύτερο σήμερα συνήθως ονομάζεται ωριαία αστρολογία).

Το έργο του διασώζει αποσπάσματα του Δωροθέου και άλλων προγενεστέρων αστρολόγων, που τα έργα τους έχουν χαθεί όπως Ανουβίων, Ωδαψός κ.ά. Περιλαμβάνει επίσης μέρος της Τετραβίβλου του Πτολεμαίου. Είναι η μοναδική πραγματεία που περιέχει λεπτομερή περιγραφή των ζωδιακών δεκανών και της επιρροής τους, καθώς και άλλων σημαντικών στοιχείων. Το έργο του θεωρείται πολύ σημαντικό για τις τεχνικές και αναλύσεις που περιέχει. 

## Πηγές
* Hephaestio of Thebes - χρονολόγηση, ανάλυση του έργου, και εκδόσεις.

## Εξωτερικοί σύνδεσμοι
* Ηφαιστίωνος, Αποτελεσματικά Συντάγματα - πλήρες αρχαίο κείμενο

Κατηγορία:Αρχαίοι Έλληνες αστρολόγοι
Ανατόλιος της Νεαπόλεως

Ο **Ανατόλιος** ήταν βυζαντινός αξιωματούχος, δουξ της Νεάπολης κατά την περίοδο, περίπου, 625-638.

Ο Ανατόλιος αναφέρεται ότι ήταν δουξ κατά την περίοδο θητείας του Πάπα Ονώριου Α΄. Την εποχή εκείνη η Νάπολη και η ευρύτερη Καμπανία ήταν τμήμα της Βυζαντινής Αυτοκρατορίας και οι δούκες Νάπολης είχαν τον τίτλο και του *Δουξ Καμπανίας* χωρίς νάναι γνωστό εάν τον είχε και ο Ανατόλιος. Από άλλη πηγή αναφέρεται ότι είχε τον τίτλο του * magistro militum* και στάλθηκε στην Νάπολη να αναλάβει δουξ από τον πάπα Ονώριο Α΄.

## Παραπομπές


Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Μάγιστροι
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Χερσόνησος της Κυζίκου

Η **Χερσόνησος της Κυζίκου** () είναι μια χερσόνησος στη βορειοδυτική Μικρά Ασία, η οποία βρίσκεται στη Θάλασσα του Μαρμαρά στην επαρχία Μπαλίκεσιρ της Τουρκίας. Η χερσόνησος σχηματίζει τον κόλπο της Πανόρμου στα ανατολικά του και τον κόλπο της Αρτάκης στα δυτικά του. 

## Ιστορικά στοιχεία
Στην κλασική αρχαία ελληνική γραμματεία αναφέρεται ως **Αρκτόνησος**, η οποία ενώθηκε με την ηπειρωτική χώρα με έναν στενό ισθμό στους ιστορικούς χρόνους είτε από σεισμό είτε (σύμφωνα με τον μύθο) από τον Μέγα Αλέξανδρο. Έγινε γνωστή ως **χερσόνησος της [[Κύζικος|Κυζίκου]]** από την ομώνυμη σπουδαιότερη πόλη της. 

Η πόλη της Κυζίκου εγκαταλείφθηκε μετά από μεγάλους σεισμούς, αλλά από το 1303 έως το 1304 ήταν η βάση της Καταλανικής Εταιρείας της Ανατολής και ο τόπος της Μάχης της Κυζίκου τον Οκτώβριο του 1303. Μετά την κατάκτησή της από την Οθωμανική Αυτοκρατορία, άνηκε στον καζά της Αρτάκης (Ερντέκ), στην επαρχία της Προύσας. 

Στις αρχές του 20ού αιώνα, πριν την ανταλλαγή των πληθυσμών, στη χερσόνησο κατοικούσε στη συντριπτική του πλειοψηφία ελληνορθόδοξος πληθυσμός (26.300 Έλληνες, 2.700 Τούρκοι, 1.000 Αρμένιοι, 500 Κιρκάσιοι, και λίγοι Εβραίοι και Αλβανοί).

Περίπου στο κέντρο της χερσονήσου βρισκόταν η ιστορική Μονή της Φανερωμένης, ερείπια της οποίας σώζονται σήμερα.

## Σημερινά δημογραφικά στοιχεία
Στη χερσόνησο υπάρχουν συνολικά 17 χωριά, εκ των οποίων τα 14 παράλια και τα 3 μεσόγεια. Αυτά είναι (εντός παρενθέσεως το ιστορικό ελληνικό τους τοπωνύμιο):

* Erdek (*[[Αρτάκη]]*), Ocaklar (*[[Γωνιά]]*), Narlı (*Ρόδα*), İlhanköy (*Χαράκι*) στα δυτικά παράλια.
* Doğanlar (*Δρακούντα*), Turan (*Βαθύ*), Ormanlı (*Κατάτοπος*), Ballıpınar (*Λαγκάδα*), Çayağzı (*Διαβατή*) και Kestanelik (*Καστέλλι*) στα βόρεια παράλια.
* Çakılköy (*[[Μηχανιώνα]]*),Karşıyaka (*Πέραμος*), Tatlısu (*Αρμενοχώρι*) και Aşağıyapıcı (*Νεοχώριο ή Κάτω Καινούργιο Χωριό*) στην ανατολική παραλία.
* Yukarıyapıcı (*Επάνω Καινούργιο Χωριό ή Γιαπουτζή-κιοϊ*), Hamamlı (*Χαμαμλί*) και Çeltikçi (*Κούκουρο*) στο εσωτερικό.

## Παραπομπές


Κατηγορία:Περιοχή Μαρμαρά
Κατηγορία:Προποντίδα
Κυζικου
Κατηγορία:Κύζικος
Νίκος Διαμαντής

Ο **Νίκος Διαμαντής** είναι Έλληνας σκηνοθέτης και ηθοποιός. Γεννήθηκε στην Αθήνα και σπούδασε θέατρο στη Θεσσαλονίκη, στην Επιθεώρηση Δραματικής Τέχνης. Έχει σπουδάσει Φυσική στο Αριστοτέλειο Πανεπιστήμιο Θεσσαλονίκης. 

Το 1985 ίδρυσε το Θέατρο Σημείο. Έχει σκηνοθετήσει περίπου 100 έργα και έχει παρουσιάσει σύγχρονους συγγραφείς, πολλούς από αυτούς για πρώτη φορά στην Ελλάδα (Χάινερ Μύλλερ, Μπερνάρ-Μαρί Κολτές, Λουντμίλα Πετρουσέφσκαγια κ.ά.). Έχει σκηνοθετήσει σημαντικά έργα του παγκόσμιου ρεπερτορίου καθώς και αρχαία τραγωδία. Έχει σκηνοθετήσει όπερα για την Εθνική Λυρική Σκηνή, καθώς και θέατρο για την τηλεόραση και το ραδιόφωνο. 

Έχει συμμετάσχει σε πολλά και σημαντικά διεθνή φεστιβάλ στην Ελλάδα και το εξωτερικό σαν επίσημη εκπροσώπηση της Ελλάδας κατόπιν επιλογής του Υπουργείου Πολιτισμού. Διδάσκει σκηνοθεσία στο Τμήμα Θεατρικών Σπουδών του Πανεπιστημίου Αθηνών. 

Μέχρι το Φεβρουάριο του 2020 ήταν καλλιτεχνικός διευθυντής στο Δημοτικό Θέατρο Πειραιά. 

## Παραπομπές


Κατηγορία:Έλληνες σκηνοθέτες
Κατηγορία:Έλληνες ηθοποιοί θεάτρου
Μάχη του Μόντε Κασίνο

μικρογραφία|Ερείπια στο Μόντε Κασίνο
Η **μάχη του Μόντε Κασσίνο** (επίσης γνωστή ως η **Μάχη για τη Ρώμη** και η **Μάχη για το Κασσίνο**) αποτέλεσε μία από τις μεγαλύτερες και πιο αιματηρές μάχες σε Ιταλικό έδαφος στη διάρκεια του Δευτέρου Παγκοσμίου Πολέμου. Ήταν μία σειρά στρατιωτικών επιθέσεων των Συμμάχων εναντίον των Γερμανικών δυνάμεων που ξεκίνησε στις 17 Ιανουαρίου και τελείωσε στις 18 Μαΐου του 1944. Υπήρξαν πληροφορίες πως οι γερμανικές μονάδες χρησιμοποιούσαν το Αββαείο για στρατηγικούς λόγους καθώς ήταν γνωστό ότι το Κασσίνο ήταν βασικό σημείο της αμυντικής γραμμής Garigliano-Sangro εμποδίζοντας τους συμμάχους προς τη Ρώμη. Ακολούθησαν 4 σφοδρές μάχες που είχαν ως αποτέλεσμα 55000 απώλειες για τους Συμμάχους και 20000 για τους Γερμανούς. Συνολικά 2.026 πολίτες, το ένα δέκατο του συνολικού πληθυσμού των 20.000 κατοίκων της πόλης του Κασσίνο, σκοτώθηκαν από τον βομβαρδισμό και τις μάχες πριν και κατά τη διάρκεια των μαχών του Κασσίνο.

Η Πρώτη Μάχη του Κασσίνο ξεκίνησε στις 17 Ιανουαρίου και συνεχίστηκε μέχρι τα μέσα Φεβρουαρίου. Στις 15 Φεβρουαρίου οι σύμμαχοι βομβάρδισαν το μοναστήρι ρίχνοντας 1400 τόνους βομβών, πιστεύοντας πως είχε οχυρωθεί από τους Γερμανούς, ένα γεγονός που ωφέλησε τους Γερμανούς αλεξιπτωτιστές που εγκαταστάθηκαν γρήγορα στα ερείπια και εγκατέστησαν αμυντικές θέσεις που θα κόστιζαν πολλές συμμαχικές ζωές προτού τελικά απομακρυνθούν από τα ερείπια. Βρετανικά και Ινδικά στρατεύματα επιτέθηκαν στα υψώματα, ενώ οι Νεοζηλανδοί μπήκαν στο δρόμο για το ίδιο το Κασσίνο. Ενώ υπήρχαν κάποια κέρδη, η γερμανική άμυνα δεν κλονίστηκε. Η τρίτη μάχη ξεκίνησε στις 15 Μαρτίου, με ακόμη περισσότερους βομβαρδισμούς, οι οποίοι ισοπέδωσαν την πόλη. Παρά το τεράστιο θάρρος των στρατευμάτων της Βρετανίας, της Ινδίας και της Νέας Ζηλανδίας, οι Γερμανοί αλεξιπτωτιστές που κρατούσαν την πόλη και το βουνό εξακολουθούσαν να αντιστέκονται. Τελικά το Μάιο οι Σύμμαχοι κατάφεραν να κερδίσουν τον πλήρη έλεγχο τους στο Κασσίνο. Μία σχεδιασμένη επίθεση ξεκίνησε το βράδυ της 11-12ης Μαΐου και κατάφερε να διασπάσει τη γερμανική άμυνα μεταξύ του Κασσίνο. Το Μόντε Κασσίνο έπεσε τελικά σε ένα Πολωνικό τμήμα του 8ου σώματος στρατού στις 18 Μαΐου. Στα τέλη Μαΐου οι Σύμμαχοι έσπασαν τις γερμανικές γραμμές άμυνας Gustav και ενώθηκαν λίγες μέρες αργότερα με δυνάμεις που εισήλθαν από το Άντσιο.
Αργότερα οι Σύμμαχοι εισήλθαν στη Ρώμη στις 4 Ιουνίου 1944, μόλις δύο ημέρες πριν από την συμμαχική απόβαση της Νορμανδίας.

## Παραπομπές


Κατηγορία:Στρατιωτικές Επιχειρήσεις του Β' Παγκοσμίου Πολέμου
Καίτη Θεοχάρη

Η **Καίτη Θεοχάρη** (10 Απριλίου 1947 - 31 Ιουλίου 2022) ήταν Ελληνίδα ηθοποιός και τραγουδίστρια. Το πραγματικό της όνομα ήταν **Κατερίνα Τσαλίδου**.

## Καριέρα
Ξεκίνησε την καριέρα της στον Ελληνικό κινηματογράφο στα μέσα της δεκαετίας του 1960. Πρωτοεμφανίστηκε με το όνομα *Καίτη Χλόη* το 1965 στην κοινωνική ταινία *[[Καημοί στη φτωχογειτονιά]]* σε σκηνοθεσία της Ρένας Γαλάνη στον ρόλο της Ειρήνης. Με το πραγματικό της όνομα άρχισε να εμφανίζεται από το 1966 και στην κωμωδία Ο αδελφός μου ο τρελάρας. Ο πιο σημαντικός ρόλος της θεωρείται στην ταινία Τρούμπα '67 του 1967 σε σκηνοθεσία Γρηγόρη Γρηγορίου δίπλα στον Γιώργο Φούντα, όπου υποδύθηκε την Ρίτα. Στις αρχές της δεκαετίας του 1970 θα παίξει στην τελευταία της ταινία Ερωτικές στιγμές (1972) του Γιάννη Κοκκόλη και θα ξεκινήσει να εμφανίζεται στην τηλεόραση παίρνοντας έναν ρόλο στην σειρά της τότε ΥΕΝΕΔ, Η Γειτονιά μας.

Έκτοτε η Θεοχάρη θα στραφεί προς το τραγούδι, όπου κυκλοφόρησε τον πρώτο και τελευταίο της δίσκο με τίτλο *[[Κι' Είχα Τόσα Πολλά Να Σου Δώσω]]* το 1983 σε στίχους του Σπύρου Γιατρά και μουσική του Αλέκου Χρυσοβέργη.

Την δεκαετία του 1980 θα κάνει την επανεμφάνιση της ως ηθοποιός στις βιντεοταινίες που κυκλοφορούσαν τότε παίζοντας σε τρεις από αυτές (1985-1987).

Πέθανε τον Ιούλιο του 2022, όπως ενημέρωσε το ΣΕΗ και τον Σπύρο Μπιμπίλα η ανηψιά της, Ντίνα Βακαλό.

## Φιλμογραφία
### Κινηματογράφος

### Βιντεοταινίες
}
|- 
|rowspan=1|1987
|*Ο παπακαβάλας*
|Κατερίνα
|
|}

## Παραπομπές


## Εξωτερικοί σύνδεσμοι
* 
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες τραγουδίστριες
Τσελεπάκος Αρκαδίας

Ο **Τσελεπάκος** είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Τσελεπάκου, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

## Υψόμετρο - πληθυσμός
Ο Τσελεπάκος βρίσκεται σε υψόμετρο 830 μέτρων, σε πλαγιά του Μαινάλειου πεδίου και έχει πληθυσμό 25 κατοίκων ο οικισμός και 87 κατοίκων η *Κοινότητα Τσελεπάκου* (Δαβιά, Τσελεπάκος, Κάτω Δαβιά), σύμφωνα με την Απογραφή του 2011.

Η πληθυσμιακή μεταβολή του μόνιμου πληθυσμού της Κοινότητας Τσελεπάκου και των οικισμών, που υπάγονται σ' αυτήν (Δαβιά, Τσελεπάκος, Κάτω Δαβιά), φαίνεται στον παρακάτω πίνακα σύμφωνα με τις απογραφές πληθυσμού κατά τα έτη: 1991, 2001 και 2011.

## Παλιόπυργας Τσελεπάκου
Νοτιοανατολικά από το χωριό Τσελεπάκος, υπάρχουν υπολείμματα πύργου (Παλιόπυργας Τσελεπάκου), στην κορυφή του Άη Γιάννη. Είναι τα απομεινάρια του κεντρικού πύργου ενός κάστρου, το οποίο πιθανότατα να ήταν Φράγκικο κάστρο του 13ου αιώνα και ίσως να σχετίζεται με το γειτονικό κάστρο της Δαβιάς, που υπήρχε στην Υστεροβυζαντινή περίοδο.

## Διοικητικές μεταβολές
### Οικισμός Τσελεπάκος
* 24-05-1835, ο οικισμός Τσελεπάκος προσαρτάται στο Δήμο Μαινάλου.
* 08-03-1841, ο οικισμός Τσελεπάκος αποσπάται από το Δήμο Μαινάλου και προσαρτάται στο Δήμο Φαλάνθου.
* 24-08-1912, ο οικισμός Τσελεπάκος αποσπάται από το Δήμο Φαλάνθου και ορίζεται έδρα της Κοινότητας Τσελεπάκου.
* 04-12-1997, ο οικισμός Τσελεπάκος αποσπάται από την Κοινότητα Τσελεπάκου και προσαρτάται στο Δήμο Φαλάνθου.
* 07-06-2010, ο οικισμός Τσελεπάκος αποσπάται από το Δήμο Φαλάνθου και προσαρτάται στο Δήμο Τρίπολης.

### Κοινότητα Τσελεπάκου
* 24-08-1912, σύσταση της Κοινότητας Τσελεπάκου με την απόσπαση του οικισμού Τσελεπάκος από το Δήμο Φαλάνθου και τον ορισμό του ως έδρα της Κοινότητας, μαζί με τους οικισμούς Άνω Δαβιά, Κάτω Δαβιά, Μαντέϊκα και Αρκουδόρευμα.
* 05-07-1924, ο οικισμός Αρκουδόρευμα αποσπάται από την Κοινότητα Τσελεπάκου και προσαρτάται στην Κοινότητα Πιάνας.
* 16-10-1940, οι οικισμοί Άνω Δαβιά και Κάτω Δαβιά, συγχωνεύοναι στον οικισμό Δαβιά.
* 02-06-1958, ο οικισμός Μαντέϊκα αποσπάται από την Κοινότητα Τσελεπάκου και προσαρτάται στην Κοινότητα Χρυσοβιτσίου.
* 04-12-1997, ο οικισμός Δαβιά αποσπάται από την Κοινότητα Τσελεπάκου και ορίζεται έδρα του Δήμου Φαλάνθου, μαζί με τους οικισμούς Τσελεπάκος και Κάτω Δαβιά.

## Εξωτερικοί σύνδεσμοι
* Αντάμωμα Τσελεπάκου Αρκαδίας 2019 (βίντεο στο youtube)

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου
Αγαθή του Χόενλοε-Σίλινγκσφυρστ

Η **Αγαθή** (γερμ. *Agatha von Hohenlohe-Schillingsfürst*, 24 Ιουλίου 1888 - 12 Δεκεμβρίου 1960) του Οίκου του Χοενλόε ήταν πριγκίπισσα του Χόενλοε-Σίλλινγκσφυρστ και με το γάμο της έγινε πριγκίπισσα της Πρωσίας.

## Βιογραφία
Η *Αγαθή Καρλόττα Παυλίνα Μαρία* γεννήθηκε στις 24 Ιουλίου 1888, και ήταν το τρίτο παιδί και η πρώτη κόρη του Βίκτωρα Β΄ του Ράτιμπορ, Πρίγκιπα του Χόενλοε-Σίλλινγκσφυρστ, και της κόμισσας Μαρία Μπρόιννερ-Ένκεβοϊρτ.

Το 1910 παντρεύτηκε το Φρειδερίκο Γουλιέλμο της Πρωσίας. Απέκτησαν τέσσερα παιδιά:
*τη Μαρία Θηρεσία (1911 - 2005), παντρεύτηκε τον Άλοϋς Ρούντολφ Χουγκ. Απέκτησαν 11 παιδιά.
*τη Λουίζα Ερριέττα (1912 - 1973), παντρεύτηκε το Βίλεμ Σμαλτς. Απέκτησαν 4 παιδιά.
*τη Μαριάννα (1913 - 1983), παντρεύτηκε το Γουλιέλμο της Έσσης-Φίλιππσταλ-Μπάρχφελντ. Απέκτησαν 3 παιδιά.
*την Ελισάβετ (1919 - 1961), παντρεύτηκε το Χάιντς Μέες. Δεν απέκτησαν παιδιά.

Πέθανε στις 12 Δεκεμβρίου 1960 σε ηλικία 72 ετών.

## Παραπομπές


Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Πρωσίας
Μποριβόγιε Τζόρτζεβιτς

Ο **Μποριβόγιε Τζόρτζεβιτς** ή **Μπόρα Τζόρτεβιτς**, (Borivoje Đorđević), είναι πρώην Γιουγκοσλάβος (από τη Σερβία) πρώην διεθνής ποδοσφαιριστής, γεννημένος στις 2 Αυγούστου του 1948 στο Βελιγράδι.

## Καριέρα
Ξεκίνησε την αγωνιστική του σταδιοδρομία από την Παρτιζάν Βελιγραδίου το 1965 αγωνιζόμενος στο χώρο του κέντρου και σύντομα διακρίθηκε για την ικανότητα του τόσο στην οργανωτική δημιουργία και στις εξαιρετικές μεταβιβάσεις. Την πρώτη του χρονιά στην ομάδα έφτασε έως τον Τελικό του Κυπέλλου Πρωταθλητριών το 1966 απέναντι στη Ρεάλ Μαδρίτης. Στην Παρτιζάν αγωνίστηκε για δέκα χρόνια.
Υπήρξε μέλος σε όλες τις νεανικές εθνικές ομάδες της Γιουγκοσλαβίας και σε όλες φόρεσε και το περιβραχιόνιο του αρχηγού. Αγωνίστηκε και στην εθνική ανδρών της Γιουγκοσλαβίας και σε ηλικία 19 ετών ήταν μέλος της μεγάλης ομάδας των Πλάβι που συμμετείχε στον Τελικό του Euro 1968 όπου γνώρισαν την ήττα από τη διοργανώτρια Ιταλία και περιορίστηκαν στη 2η θέση.

Το 1975 αποκτήθηκε από τον Παναθηναϊκό με τον οποίο αγωνίστηκε για τρεις χρονιές και κατέκτησε το Νταμπλ το 1977 αλλά και το Βαλκανικό Κύπελλο της ίδιας χρονιάς. Με δικό του γκολ στη Γιουγκοσλαβία απέναντι στη Μπούντουτσνοστ ο Παναθηναϊκός προκρίθηκε στον Τελικό του Βαλκανικού Κυπέλλου το οποίο και κατέκτησε. Με τον Παναθηναϊκό διακρίθηκε και άφησε σπουδαίες εντυπώσεις, υπήρξε όμως θύμα της εσωτερικής διαμάχης στην ομάδα μεταξύ των Μαντζαβελάκη και Δομάζου με συνέπεια να τεθεί εκτός ομάδας μαζί με τους Δομάζο και Αντωνιάδη και να απομακρυνθούν από την ομάδα.

Το 1978 αποκτήθηκε από την Άιντραχτ Τριρ με την οποία αγωνίστηκε έως το 1980 οπότε και ολοκλήρωσε την καριέρα του ως αθλητής.

## Τίτλοι
* **[[Πρωτάθλημα Ελλάδας ποδοσφαίρου ανδρών|Πρωτάθλημα Ελλάδας]]**: 1977
* **[[Κύπελλο Ελλάδας (ποδόσφαιρο ανδρών)|Κύπελλο Ελλάδας]]**: 1977
* **[[Βαλκανικό Κύπελλο συλλόγων ποδοσφαίρου|Βαλκανικό Κύπελλο]]**: 1977

## Διακρίσεις
* **Φιναλίστ [[ΟΥΕΦΑ Τσάμπιονς Λιγκ|Κυπέλλου Πρωταθλητριών Ευρώπης]]**: 1966
* **Φιναλίστ [[Ευρωπαϊκό Πρωτάθλημα ποδοσφαίρου|Ευρωπαϊκού Πρωταθλήματος]]**: 1968

## Εξωτερικές συνδέσεις
* 
* 
* Serbian national football team website 

## Παραπομπές

Κατηγορία:Σέρβοι ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ξένοι ποδοσφαιριστές στην Ελλάδα
Χριστίνα Μαργαρίτα της Έσσης

Η **Χριστίνα Μαργαρίτα της Έσσης-Κάσσελ** (*Christina Margarethe von Hessen-Kassel*, 10 Ιανουαρίου 1933 - 22 Νοεμβρίου 2011) ήταν κόρη του Χριστόφορου της Έσσης-Κάσσελ.

## Βιογραφία
Γεννήθηκε στις 10 Ιανουαρίου 1933 στο Κρόνμπεργκ ιμ Τάουνους, και ήταν το μεγαλύτερο παιδί και κόρη του Χριστόφορου της Έσσης-Κάσσελ και της Σοφίας της Ελλάδας και της Δανίας.

Στις 2 Αυγούστου 1956 παντρεύτηκε τον Ανδρέα της Γιουγκοσλαβίας στο Κάστρο Φρίντριχσχοφ. Μαζί απέκτησαν δύο παιδιά:
*την Μαρία Τατιάνα (γενν. το 1957), παντρεύτηκε τον Γκρέγκορυ Θουν-Λάρσεν. Απέκτησαν 1 παιδί.
*τον Χριστόφορο (1960-1994), πέθανε σε ηλικία 34 ετών.

Το 1961 η Χριστίνα άφησε τον σύζυγό της για να ζήσει με έναν αφηρημένο καλλιτέχνη από την Ολλανδία, τον Ρόμπερτ Φλόρις φαν Έυκ. Ο Ανδρέας ξεκίνησε την διαδικασία διαζύγιου και απέκτησε την επιμέλεια των δύο παιδιών του. Το διαζύγιο εκδόθηκε στις 31 Μαΐου 1962.

Στις 3 Δεκεμβρίου 1962 παντρεύτηκε τον Φαν Έυκ στο Λονδίνο. Μαζί απέκτησαν δύο παιδιά:
*την Σοφία (γενν. το 1963)
*τον Μάρκο (γενν. το 1966)

Η Χριστίνα και φαν Έυκ χώρισαν το 1985 και το διαζύγιο τους βγήκε στις 3 Φεβρουαρίου 1986.

Πέθανε στις 22 Νοεμβρίου 2011 στο Γκερσάου της Ελβετίας σε ηλικία 78 ετών.

## Πρόγονοι

## Παραπομπές


Κατηγορία:Οίκος της Έσσης
Κατηγορία:Οίκος των Καραγεώργεβιτς
Κατηγορία:Γερμανοί ευγενείς
Κατηγορία:Πριγκίπισσες της Έσσης
Μιχάλης Κατσούλης

Ο **Μιχάλης Κατσούλης** είναι μονωδός και βαρύτονος.

## Βιογραφία
Γεννήθηκε στον Πειραιά. Σπούδασε στο Ωδείο Αθηνών και στο Εθνικό Ωδείο με τη Δέσποινα Καλαφάτη. 

Είναι απόφοιτος του εργαστηρίου Υποκριτικής Τέχνης του Αμφιθεάτρου του Σπύρου Α. Ευαγγελάτου. 

## Σταδιοδρομία
Από το 1994 έως το 2001 σπούδασε στο Μόναχο με καθηγητή τον βαρύτονο Γιόζεφ Μέττερνιχ. Παράλληλα φοίτησε στη Σχολή Όπερας της Ανωτάτης Μουσικής Ακαδημίας του Μονάχου της Γερμανίας. 

Έχει πρωταγωνιστήσει σε παραγωγές της Ακαδημίας με τη Συμφωνική Ορχήστρα του Μονάχου. Επίσης, έχει συνεργαστεί με το Μέγαρο Μουσικής Αθηνών και το Μέγαρο Μουσικής Θεσσαλονίκης, καθώς επίσης με την Όπερα Δωματίου Αθηνών. 

Έχει συμμετάσχει σε συναυλίες στην Ελλάδα και το εξωτερικό, ερμηνεύοντας ρόλους σε ορατόρια και αποσπάσματα από όπερες. Έχει συνεργαστεί με την ΕΡΤ και την ΕΡΑ, τον Οργανισμό Πολιτιστικής Πρωτεύουσας της Ευρώπης/Θεσσαλονίκη 1997 και την Ένωση Ελλήνων Μουσουργών. Έχει συνεργαστεί και με την Εθνική Λυρική Σκηνή σε διάφορες παραγωγές. 

Το καλοκαίρι του 2020 συμμετέχει σε όπερα της Εθνικής Λυρικής Σκηνής (*Οι γάμοι του Φίγκαρο*), στο Θέατρο Μπενάκη 

## Παραπομπές


Κατηγορία:Έλληνες βαρύτονοι
Κατηγορία:Απόφοιτοι του Ωδείου Αθηνών
Βιοτίνη

thumb|250px|Χημική δομή της βιοτίνης
Η **βιοτίνη**, γνωστή και ως βιταμίνη Η (το Η αναπαριστά το Haar und Haut, που στα γερμανικά σημαίνει «μαλλιά και δέρμα»), βιταμίνη Β7 ή Β8, είναι υδατοδιαλυτή βιταμίνη Β. Χρησιμοποιείται σε πολλές μεταβολικές διαδικασίες, τόσο στους ανθρώπους, όσο και άλλους οργανισμούς, οι οποίες σχετίζεται με τη χρήση των λιπών, των υδατανθράκων και των αμινοξέων, και εμπλέκεται στην πρωτεϊνοσύνθεση. Επίσης αναμειγνύεται στην μεταφορά του διοξειδίου του άνθρακα. Μπορεί επίσης να είναι χρήσιμη στη διατήρηση σταθερών επιπέδων γλυκόζης στο αίμα.

Τα φυσιολογικά επίπεδα βιοτίνης σε υγιείς ενήλικες ποικίλουν από 200 με 1200 ng/L, με βέλτιστα επίπεδα τα 400-500 ng/L σε νεαρούς ενήλικες και παιδιά. Ανεξαρτήτως αιτίας η έλλειψη βιοτίνης υπάρχει όταν τα επίπεδα βιοτίνης είναι κάτω από 100 ng/L. Η βιοτίνη προτείνεται συχνά ως συμπλήρωμα διατροφής για την ενίσχυση των μαλλιών και νυχιών, αν και τα επιστημονικά δεδομένα που υποστηρίζουν αυτές τις δράσεις είναι αδύναμα. Παρόλα αυτά, η βιοτίνη βρίσκεται σε πολλά προϊόντα για τα μαλλιά και το δέρμα και καλλυντικά.

Η έλλειψη βιοτίνης είναι σπάνια. Οι απαιτούμενες ποσότητες είναι μικρές και η βιοτίνη υπάρχει σε μεγάλη ποικιλία τροφίμων. Ο FDA αποδέχεται ως ελάχιστη επιτρεπτή ποσότητα για τους ενήλικες τα 30 mcg την ημέρα. Αυτή η ποσότητα θεωρείται επαρκής και από την γερμανική διατροφική εταιρεία. Τα εντερικά βακτήρια συνθέτουν βιοτίνη, αλλά η βιοτίνη η οποία παράγεται από την χλωρίδα του εντέρου δεν απορροφάται από το παχύ έντερο, αλλά αποθηκεύεται δεσμευμένη σε πρωτεΐνες στα βακτήρια του εντέρου και έτσι δεν είναι διαθέσιμη για χρήση από τον ανθρώπινο οργανισμό. 

Η έλλειψη βιοτίνης μπορεί να προκληθεί από ανεπαρκή πρόσληψη μέσω διατροφής ή κληρονομικότητας, μέσω γενετικών διαταραχών που σχετίζονται με τον μεταβολισμό της βιοτίνης. Η υποκλινική έλλειψη μπορεί να προκαλέσει ήπια συμπτώματα, όπως αραίωση μαλλιών, εύθρυπτα νύχια ή δερματικά εξανθήματα, συνήθως στο πρόσωπο. Ο περιγεννητικός έλεγχος για ανεπάρκεια βιοτινιδάσης άρχισε στις Ηνωμένες Πολιτείες το 1984 και πολλές χώρες ελέγχουν για αυτήν την πάθηση κατά τη γέννηση. Σπάνιες μεταβολικές παθήσεις που επηρεάζουν τη βιοτίνη είναι η έλλειψη της συνθετάσης ολοκαρβοξυλάσης, η οποία συνδέει τη βιοτίνη με την καρβοξυλάση, όπου δρα ως συμπαράγοντας.

Η βιοτίνη αποτελείται από έναν ουρεϊδοδακτύλιο συντηγμένο με ένα δακτύλιο τετραϋδροθειοφαινίου. Ο ουρεϊδοδακτύλιος δρα ως φορέας του διοξειδίου του άνθρακα σε αντιδράσεις καρβοξυλίωσης. Ένας υποκαταστάτης βαλερικού οξέος συνδέεται με ένα από τα άτομα άνθρακα του δακτυλίου τετραϋδροθειοφαινίου. Η βιοτίνη είναι ένα συνένζυμο για πολλά ένζυμα καρβοξυλάσης, τα οποία εμπλέκονται στην πέψη των υδατανθράκων, στη σύνθεση των λιπαρών οξέων και στη γλυκονεογένεση. Η βιοτίνη απαιτείται επίσης για τον καταβολισμό και τη χρήση των τριών αμινοξέων διακλαδισμένης αλυσίδας: λευκίνη, ισολευκίνη και βαλίνη.

## Παραπομπές


κατηγορία:Βιταμίνες
Κατηγορία:Καρβαμίδια
Κατηγορία:Καρβονικά οξέα
Κατηγορία:Οργανικές ετεροκυκλικές ενώσεις
Κατηγορία:Θειαιθέρες
Δημοκράτες για την Ανδόρρα

Οι **Δημοκράτες για την Ανδόρρα** (, DA) είναι το κυβερνών κεντροδεξιό πολιτικό κόμμα στην Ανδόρρα.

Το κόμμα ιδρύθηκε στις 22 Φεβρουαρίου 2011 ως άμεσος διάδοχος του Μεταρρυθμιστικού Συνασπισμού που ήταν υποψήφιο στις εκλογές του 2009.  Ως αξιωματική αντιπολίτευση στις εκλογές του 2011, οι Δημοκράτες για την Ανδόρρα έλαβαν 20 από τις 28 έδρες του Γενικού Συμβουλίου, τη μεγαλύτερη πλειοψηφία από την ψήφιση του Συντάγματος το 1993.

Το κόμμα δημιουργήθηκε από συγχώνευση του Φιλελεύθερου Κόμματος της Ανδόρρας και του Νέου Κέντρου, με στοιχεία του Σοσιαλδημοκρατικού Κόμματος, και υποστηρίζονται από τα κόμματα Λωρεντιανή Ένωση και Ανδόρρα για Αλλαγή.

Το κόμμα βρίσκεται υπό την ηγεσία του Αντόνι Μαρτί, ο οποίος υπηρέτησε ως πρωθυπουργός της Ανδόρρας μεταξύ 2011 και 2019.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πολιτικά κόμματα στην Ανδόρρα
Κάμβιο

μικρογραφία|Κάμβιο (cambium) - μανδύας μεταξύ του ξύλου (wood) και του φλοιού (bark) στον κορμό.
μικρογραφία|Το κάμβιο στο φελλό Το **κάμβιο** (*cambium*) -λέξη με λατινική ρίζα- στα φυτά και στα δένδρα, είναι ο *μεριστωματικός ιστός* μεταξύ του ξύλου (ξυλώματος) και του φλοιού (*φλούδας*).
Είναι υπεύθυνο για την κατά διάμετρο (κατά πάχος) αύξηση του κορμού του δένδρου, ή των βλαστών του, τη λεγόμενη *δευτερογενή αύξηση*. Αυτή αρχίζει με το σχηματισμό του καμβίου από τη διαίρεση των κυττάρων, του οποίου παράγεται ξύλο (ξυλώδη κύτταρα) προς την εσωτερική πλευρά, και φλοιός προς την εξωτερική πλευρά του καμβίου. Για την ακρίβεια, το κάμβιο βρίσκεται ακριβώς εκεί που αρχίζει το *σομφό* ξύλωμα, και εκεί που αρχίζει ο εσωτερικός φλοιός του δένδρου – φυτού (phloem).

Το κάμβιο ως μονόστρωμος μανδύας δευτερογενών μεριστωματικών κυττάρων εκτείνεται σε όλο το μήκος του άξονα του φυτού (δένδρου), από τα αρχέφυτρα του κορμού και των κλαδιών μέχρι τις αντίστοιχες περιοχές των ριζών. Με περικλινείς διαιρέσεις των κυττάρων του καμβίου παράγονται τα μητρικά κύτταρα του ξύλου και του φλοιού που στη συνέχεια ξαναδιαιρούνται, και τα θυγατρικά τους κύτταρα διαφοροποιούνται σε *κύτταρα ξύλου* και *κύτταρα φλοιού*. Η εναλλαγή παραγωγής κυττάρων ξύλου - φλοιού δεν είναι κανονική, η συχνότητα διαιρέσεων προς την κατεύθυνση του ξύλου σαφώς μεγαλύτερη, έτσι ώστε στη διάρκεια μίας αυξητικής περιόδου να παράγονται πολύ περισσότερα κύτταρα ξύλου και λιγότερα φλοιού.

Οποιοδήποτε ακραίο φυσικό φαινόμενο (λ.χ. βαρύς παγετός ή πυρκαγιά), ή παθολογικό αίτιο, που επιδρά στα δένδρα (φυτά) βίαια στην επιφάνειά του, οδηγεί πολλές φορές και στη νέκρωση του καμβίου (δηλ. στη νέκρωση όλου του δένδρου).

## Παραπομπές


Κατηγορία:Ξύλο
Κατηγορία:Ανατομία φυτών
Επαρχία Έντρε Ρίος

Η επαρχία **Έντρε Ρίος** (ισπ. Entre Ríos) είναι επαρχία στη βορειοανατολική Αργεντινή. Διοικητικό κέντρο - η πόλη Παρανά, βρίσκεται στον ποταμό Παρανά. Στην απέναντι όχθη βρίσκεται η πόλη Σάντα Φε. *Έντρε Ρίος* στα ελληνικά σημαίνει "*μεταξύ ποταμών*" ή "*Μεσοποτάμια*". Η Παρανά σχηματίζει φυσικά σύνορα με τις επαρχίες Σάντα Φε και Μπουένος Άιρες στα δυτικά και στα νοτιοδυτικά ενώ ο ποταμός Ουρουγουάης - με την Ουρουγουάη. Στα βόρεια η επαρχία συνορεύει με την επαρχίας Κοριέντες. Μαζί με τις επαρχίες Κόρδοβα και Σάντα Φε αποτελούν Κεντρική οικονομική περιοχή της Αργεντινής. 

## Διοικητική διαίρεση

thumb|Διοικητική διαίρεση της επαρχίας Έντρε Ρϊος
Η επαρχία Έντρε Ρίος υποδιαιρείται σε 17 διαμερίσματα:

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Αργεντινής
Νιασίνη

thumb|250px|Η χημική δομή της νιασίνης
Η **νιασίνη**, γνωστή και ως **νικοτινικό οξύ**, είναι οργανικό μόριο το αποτελεί μορφή της βιταμίνης Β3 και είναι απαραίτητο θρεπτικό συστατικό για τον άνθρωπο. Η νιασίνη λαμβάνεται μέσω της διατροφής από μία σειρά φαγητών με μεγαλύτερες συγκεντρώσεις σε ενισχυμένα τρόφιμα, κρέας, πουλερικά, κόκκινο ψάρι όπως ο τόνος και ο σολομός και σε μικρότερες ποσότητες στους ξηρούς καρπούς, τα όσπρια και άλλους καρπούς. Η νιασίνη ως συμπλήρωμα διατροφής χρησιμοποιείται για τη θεραπεία της πελάγρας, μια ασθένεια η οποία σχετίζεται με την έλλειψη νιασίνης. Σημεία και συμπτώματα δερματικές και στοματικές βλάβες, αναιμία, πονοκεφάλους και κόπωση. Πολλές χώρες απαιτούν την προσθήκη νιασίνης στο αλεύρι σιταριού, μειώνοντας έτσι τον κίνδυνο πελάγρας.

Αν και η νιασίνη και το νικοτιναμίδιο έχουν ταυτόσημη δράση ως βιταμίνες, το νικοτιναμίδιο δεν έχει την ίδια φαρμακοδυναμική, επίδραση στα λιπίδια ή άλλες από τις δράσεις της νιασίνης, όπως για παράδειγμα η νιασίνη συνδέεται με την αμινομάδα και μειώνει τη χοληστερόλη, αλλά ούτε προκαλεί εξάψεις. Η νικοτιναμίδη συνιστάται ως θεραπεία της έλλειψης νιασίνης επειδή μπορεί να χορηγηθεί με τρόπο που δεν προκαλεί εξάψεις, οι οποίες θεωρούνται μία από τις παρενέργειας της νιασίνης.

Η νιασίνη επίσης είναι διαθέσιμη ως συνταγογραφούμενο φάρμακο. Ποσότητες οι οποίες ξεπερνούν την συνιστώμενη διατητική πρόσληψη για τις δράσεις της βιταμίνης μπορούν να μειώσουν τα τριγλυκερίδια και την λιποπρωτεΐνη χαμηλής πυκνότητας (LDL) στο αίμα, ενώ μπορούν να αυξήσουν τα επίπεδα της λιποπρωτεΐνης υψηλής πυκνότητας (HDL, γνωστή και ως καλή χοληστερίνη). Υπάρχουν δύο μορφές, η άμεσης δράσης και η παρατεταμένης δράσης. Η αρχική δόση είναι 500mg/ημέρα και αυξάνεται με την πάροδο του χρόνου μέχρι να φτάσει θεραπευτικά επίπεδα. Η δόση μπορεί να φτάσει μέχρι τα 3000 mg/ημέρα για την άμεσης δράσης και τα 2000 mg/ημέρα για την παρατεταμένης δράσης. Παρά την αποδεδειγμένη επίδρασή της στα λιπίδια, η νιασίνη δεν έχει βρεθεί να βελτιώνει τον καρδιαγγειακό κίνδυνο σε ασθενείς που λαμβάνουν ήδη στατίνες. Μια μελέτη του 2010 υποστήριξε τη νιασίνη ως μονοθεραπεία, αλλά μια μεγαλύτερης έκταση μελέτη του 2017 βρήκε ότι παρά την μείωση των επιπέδων λιπιδίων, δεν υπήρξε μείωση της θνησιμότητας από όλες τις αιτίες, της θνησιμότητας από καρδιαγγειακά, των εμφραγμάτων του μυοκαρδίου και των θανατηφόρων ή μη εγκεφαλικών επεισοδίων. Επίσης έχει δειχθεί η νιασίνη να προκαλεί ηπατοτοξικότητα και αυξημένο κίνδυνο για σακχαρώδη διαβήτη τύπου 2. Οι συνταγές νιασίνης έφτασαν το μέγιστό τους στις ΗΠΑ το 2009, με 9,4 εκατομμύρια συνταγές, αλλά το 2017 είχαν μειωθεί στις 1,3 εκατομμύρια.

Η νιασίνη έχει χημικό τύπο C6H5NO2 και ανήκει στην ομάδα του πυριδινεκαρβοξυλικού οξεώς. Ως πρόδρομο μόριο του δινουκλεοτιδίου αδενίνης νικοτιναμιδίου (NAD) και του φωσφορικού δινουκλεοτιδίου αδενίνης νικοτιναμιδίου (NADP), η νιασίνη εμπλέκεται στην επιδιόρθωση του DNA.

## Παραπομπές


κατηγορία:Βιταμίνες
Κατηγορία:Πυριδίνες
Κατηγορία:Φάρμακα
Κατηγορία:Καρβονικά οξέα
Κατηγορία:Συμπληρώματα διατροφής
Μερλό

200px|right|thumb|Μερλό
Το **Μερλό **(γαλ. *Merlot*) είναι γαλλική ποικιλία αμπέλου η οποία χρησιμοποιείται για παραγωγή ερυθρών κρασιών. Μαζί με την ποικιλία Καμπερνέ Σοβινιόν θεωρείται μία από τις πιο δημοφιλείς ποικιλίες της αμπέλου και καλλιεργείται σε πολλές αμπελουργικές χώρες. Στην Ελλάδα καλλιεργείται κυρίως στην Χαλκιδική, Λάρισα, Αττική και Πέλλα.  Το 2004 καταλάμβανε 105.000 στρέμματα, καθώς η ποικιλία επεκτάθηκε έως 108.000 στρέμματα διεθνώς. Η ποικιλία έχει μεσαία αντοχή στις ασθένειες όπως περονόσπορο και τεφρά σήψη αμπέλου. Όμως η ποικιλία είναι ευαίσθητη στη ξηρασία.  Τα άνθη είναι ερμαφρόδιτα.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποικιλίες σταφυλιών
Θειαμίνη

thumb|250px|Η χημική δομή της θειαμίνης
Η **θειαμίνη**, γνωστή και ως **βιταμίνη Β<sub>1</sub>**, είναι υδατοδιαλυτή βιταμίνη η οποία βρίσκεται στο φαγητό και επίσης ως συμπλήρωμα διατροφής ή φάρμακο. Τρόφιμα με θειαμίνη περιλαμβάνουν τα δημητριακά ολικής άλεσης, τα όσπρια και κάποια κρέατα και ψάρια. Η επεξεργασία των σπόρων αφαιρεί μεγάλο τμήμα του περιεχομένου τους σε θειαμίνη, οπότε σε πολλές χώρες τα δημητριακά και το αλεύρι εμπλουτίζονται με θειαμίνη. Συμπληρώματα και φάρμακα θειαμίνης είναι διαθέσιμα για τη θεραπεία και πρόληψη της έλλειψης θειαμίνης και των διαταραχών που οφείλονται σε αυτή, όπως το μπέρι μπέρι και η εγκεφαλοπάθεια Βέρνικε. Άλλες χρήσεις περιλαμβάνουν τη θεραπεία της νόσου ούρων δίκην σιροπιού σφενδάμου και του συνδρόμου Leigh. Συνήθως λαμβάνεται από το στόμα, αλλά μπορεί να δοθεί ενδοφλέβια ή με ενδομυϊκή ένεση.

Τα συμπληρώματα θειαμίνης είναι καλά ανεκτά. Οι αλλεργικές αντιδράσεις, συμπεριλαμβανομένης της αναφυλαξίας, μπορεί να προκληθούν από επαναλαμβανόμενες δόσεις που χορηγούνται με ένεση. Η θειαμίνη ανήκει στην οικογένεια Β. Είναι απαραίτητο θρεπτικό συστατικό το οποίο δεν μπορεί να συντεθεί στο σώμα. Η θειαμίνη απαιτείται στον μεταβολισμό της γλυκόζης, των αμινοξέων και των λιπιδίων.

Η θειαμίνη ανακαλύφθηκε το 1897 από τον Κρίστιαν Άικμαν, ο οποίος αντιλήφθηκε ότι το μπέρι μπέρι προκαλείται από τη διατροφή, και ήταν η πρώτη βιταμίνη που απομονώθηκε το 1926 και η πρώτη που παρασκευάστηκε το 1936. Ανήκει στον κατάλογο των βασικών φαρμάκων του Π.Ο.Υ.

## Παραπομπές


κατηγορία:Βιταμίνες
κατηγορία:Συμπληρώματα διατροφής
κατηγορία:Φάρμακα
κατηγορία:Συνένζυμα
Κατηγορία:Πυριμιδίνες
Κατηγορία:Αρωματικές αμίνες
κατηγορία:Αλκοόλες
κατηγορία:Θειαζόλες
Κατηγορία:Βασικά Φάρμακα του Παγκόσμιου Οργανισμού Υγείας
Πλέι-Οφ NBA 1967

Τα **πλέι-οφ του 1967** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1966-67 του **[[NBA]]**. Το τουρνουά ολοκληρώθηκε με τους Φιλαδέλφεια 76ερς να κερδίζουν τους Σαν Φρανσίσκο Ουόριορς με 4-2 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο δεύτερος τίτλος στην ιστορία των Σίξερς, μετά την κατάκτηση του πρωταθλήματος το 1955 ως Σίρακιουζ Νάσιοναλς. Παράλληλα, έβαλαν τέλος στο σερί των Μπόστον Σέλτικς, οι οποίοι είχαν 8 συνεχόμενες κατακτήσεις το διάστημα 1959-1966.

Ο αριθμός των συμμετέχουσων ομάδων αυξήθηκε σε 8 από αυτή τη σεζόν και δεν υπήρχαν πλέον προκαθορισμένες προκρίσεις, όπως συνέβαινε με το προηγούμενο σύστημα διεξαγωγής, όταν οι πρώτοι κάθε κατηγορίας περνούσαν τον πρώτο γύρο άνευ αγώνα. Οι Σικάγο Μπουλς έκαναν την παρθενική τους εμφάνιση στο NBA και προκρίθηκαν ως τέταρτοι από τη Δυτική κατηγορία, ενώ οι Νιου Γιορκ Νικς επέστρεψαν στα πλέι-οφ για πρώτη φορά μετά το 1959.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Σαν Φρανσίσκο Ουόριορς]]** vs. (3) Λος Άντζελες Λέικερς:

(2) **[[Σαιντ Λούις Χοκς]]** vs. (4) Σικάγο Μπουλς:

### Ημιτελικοί Ανατολικής κατηγορίας
(1) **[[Φιλαδέλφεια 76ερς]]** vs. (3) Σινσινάτι Ρόγιαλς:

(2) **[[Μπόστον Σέλτικς]]** vs. (4) Νιου Γιορκ Νικς:

## Τελικοί κατηγοριών
### Τελικοί Δυτικής κατηγορίας
(1) **[[Σαν Φρανσίσκο Ουόριορς]]** vs. (2) Σαιντ Λούις Χοκς:

### Τελικοί Ανατολικής κατηγορίας
(1) **[[Φιλαδέλφεια 76ερς]]** vs. (2) Μπόστον Σέλτικς:

## Τελικοί NBA
(Α1) **[[Φιλαδέλφεια 76ερς]]** vs. (Δ1) Λος Άντζελες Λέικερς:

## Εξωτερικοί σύνδεσμοι
* 1967 NBA Playoffs  στο Basketball-Reference

1967
Πλει-Οφ